**Бекітемін:**

**«Өскемен қаласының**

**білім беру бөлімі» ММ**

**басшысының м.а.**

**\_\_\_\_\_\_\_\_\_\_С. Алагузова**

**«Өскемен қаласының білім беру бөлімі» мемлекеттік мекемесі мемлекеттік орта білім беру мекемелері басшыларының бос лауазымына орналасуға конкурс жариялайды**

Конкурс Қазақстан Республикасы Білім және ғылым министрінің 2012 жылғы 21 ақпандағы № 57 «Мемлекеттік орта білім беру мекемелерінің басшыларын конкурстық тағайындау ережесін бекіту туралы» бұйрығына және Қазақстан Республикасы Білім және ғылым министрінің 2020 жылғы 21 мамырдағы № 213 «Қазақстан Республикасы Білім және ғылым министрінің 2012 жылғы 21 ақпандағы № 57 «Мемлекеттік орта білім беру мекемелерінің басшыларын конкурстық тағайындау ережесін бекіту туралы» бұйрығына өзгертулер енгізу туралы» бұйрығына сәйкес өткізіледі.

**«Өскемен қаласының білім беру бөлімі» мемлекеттік мекемесі** мемлекеттік орта білім беру мекемелері басшыларының бос лауазымына орналасуға конкурс жариялайды:

1. **Өскемен қаласы әкімдігінің «Сағадат Нұрмағамбетов атындағы № 4 орта мектебі» коммуналдық мемлекеттік мекемесінің** директоры, ШҚО, Өскемен қаласы, Мызы көшесі, 19 мекенжайы бойынша орналасқан;
2. **Өскемен қаласы әкімдігінің «№ 7 орта мектебі» коммуналдық мемлекеттік мекемесінің** директоры, ШҚО, Өскемен қаласы, Гагарин бульвары, 8 мекенжайы бойынша орналасқан;
3. **Өскемен қаласы әкімдігінің «№ 29 қосымша білім беру мектеп-орталығы» коммуналдық мемлекеттік мекемесінің** директоры, ШҚО, Өскемен қаласы, Образцовая көшесі, 6 мекенжайы бойынша орналасқан;
4. **Өскемен қаласы әкімдігінің «Ыбырай Алтынсарин атындағы № 39 орта мектебі» коммуналдық мемлекеттік мекемесінің** директоры, ШҚО, Өскемен қаласы, С.Нұрмағамбетов көшесі, 12а мекенжайы бойынша орналасқан;
5. **Өскемен қаласы әкімдігінің «Оралхан Бөкей атындағы № 44 лицейі»** коммуналдық мемлекеттік мекемесінің директоры, ШҚО, Өскемен қаласы, Сәтпаев даңғылы, 8/3 мекенжайы бойынша орналасқан.
6. **Өскемен қаласы әкімдігінің «№ 48 мектеп-қосымша білім беру орталығы» коммуналдық мемлекеттік мекемесінің** директоры, ШҚО, Өскемен қаласы, Увалиев көшесі, 6 мекенжайы бойынша орналасқан;
7. **Өскемен қаласы әкімдігінің «№ 49 жалпы білім беретін мектебі» коммуналдық мемлекеттік мекемесінің** директоры, ШҚО, Өскемен қаласы, Жаңа жол көшесі, 66 мекенжайы бойынша орналасқан;
8. **Өскемен қаласы әкімдігінің «Ахмер орта мектебі» коммуналдық мемлекеттік мекемесінің** директоры, ШҚО, Өскемен қаласы, Ново-Ахмер, 7 мекенжайы бойынша орналасқан.

**Негізгі қызметі:**

Жалпы білім беретін мектеп - бастауыш, негізгі орта және жалпы орта білім берудің жалпы білім беретін оқу бағдарламаларын, сондай-ақ білім алушылар мен тәрбиеленушілерге қосымша білім берудің оқу бағдарламаларын іске асыратын оқу орны;

**Лауазымға қойылатын біліктілік талаптары:** жоғары педагогикалық білім және педагогикалық жұмыс өтілі 5 жылдан кем емес, оның ішінде басшылық лауазымындағы өтілі 1 жылдан кем емес;

**Коммуналдық мемлекеттік мекеме директорының лауазымдық міндеттері:** Білім беру ұйымының қызметін оның жарғысына және басқа да нормативтік құқықтық актілерін басшылыққа ала отырып жүзеге асырады. Әдістемелік кеңестерде педагогтармен бірлесе отырып, жалпыға міндетті білім беру стандартын іске асыруды ұйымдастырады. Жұмыс жоспарлары мен оқу бағдарламаларын бекітеді. Бекітілген мөлтек аудан оқушыларын жалпыға білім беру заңына сәйкес жалпыға міндетті оқумен қамтамасыз етеді. Ғылыми-әдістемелік, материалдық техникалық базасын, мектептің оқу-тәрбие жұмысын ұйымдастырып, жетілдіреді. Оқу-тәрбие үрдісін әдістемелік қамтамасыз етуді ұйымдастырады және жетілдіреді. Қазіргі заманға сай ақпараттық технологиялардың дамуын қамтамасыз етеді.

Мұғалімдердің, әдістемелік бірлестіктердің, балалар ұйымдарының ұйымдастыру қызметіне ықпал етеді. Білім беру қызметін жүргізу құқығына берілген лицензияға сәйкес оқушылар мен тәрбиеленушілер құрамын қалыптастырады, оқушылар мен тәрбиеленушілерді әлеуметтік құқықтық жағынан қорғауды қамтамасыз етеді. Жетім балалар мен ата-анасының қамқорлығынсыз қалған тәрбиеленушілердің заңды құқықтары мен мүдделерін (жеке, мүліктік, тұрғын үй, еңбек және басқа) қорғайды, туыстық байланыстарды қолдау үшін жағдай жасау бойынша шаралар қабылдайды. Білім алушылар мен тәрбиеленушілердің белгіленген нормадан төмен емес ұсталуын қамтамасыз етеді. Оқу процесі уақытында білім алушылар мен білім беру ұйымы қызметкерлерінің өмір қауіпсіздігімен денсаулығына қажетті жағдайлар жасайды.

Оқушылардың денсаулығын қорғау және нығайту мақсатында ыстық тамақпен және медициналық көмек көрсету жұмысын ұйымдастырады және бақылайды. Қазақстан Республикасының заңнамасы аясында білім беру ұйымының мүлкіне және қаржысына иелік етеді, құрылтайшылардың қаржылық және материалдық қаражатының түсуі және жұмсалуы туралы жыл сайын есеп береді.

Оқу-материалдық базаны нормативтік талаптарға сәйкес қамтыйды, сақтайды және толықтырады, ішкі еңбек тәртібінің, санитарлық-гигиеналық тәртіптің сақталуына, еңбекті қорғау және қауіпсіздік техникасына жауап береді.

Педагогикалық кадрларды және қамту қызметкерлерін іріктеу және орналастыруды жүзеге асырады, басқару құрылымын, штаттық кестені және қызметкерлердің лауазымдық нұсқаулықтарын бекітеді және кәсіби шеберліктерін арттыру бойынша жағдай жасауды жүзеге асырады. Педагогикалық кеңеске басшылық жасайды. Педагогикалық кадрлардың аттестацияға дайындалуына қатысады. Мұғалімдер мен білім беру саласындағы басқа да қызметкерлерді еңбектеріне қарай марапаттайды және өз құзіреті шегінде жаза қолданады.

Қоғам белсенділерімен және ата–аналар жұмысын үйлестіру бойынша (оларды алмастыратын тұлғалармен) байланыста болады. Мемлекеттік білім беру мекемесінде және басқа да мекемелерде, қажетті есептерді дайындайды және қамтамасыз етеді. Ақпараттық–коммуникациялық білікті, компьютерлік сауаттылықты меңгерген.

Білуі керек: Қазақстан Республикасының Конституциясын, «Неке және отбасы туралы» Қазақстан Республикасының Кодексін, Қазақстан Республикасының «Білім туралы», Қазақстан Республикасының «Тіл туралы», Қазақстан Республикасының «Балалар құқықтары туралы», Қазақстан Республикасының «Сыбайлас жемқорлыққа қарсы іс-қимыл туралы», «Мүгедектiгi бойынша және асыраушысынан айырылу жағдайы бойынша берiлетiн мемлекеттiк әлеуметтiк жәрдемақылар туралы», «Арнайы әлеуметтік қызметтер туралы», «Мүмкіндігі шектеулі балаларды әлеуметтік және медико-педагогикалық коррекциялық қолдау туралы», «Кәмелеттік жасқа толмағандар арасындағы құқық бұзушылықтың алдын алу, балалардың панасыздығы мен қараусыз қалмауын ескерту туралы» Заңдарын және білім беруді дамыту бағыттары мен перспективасын белгілейтін басқа да нормативтік құқықтық актілерді, педагогика және психология негіздерін, білім берудің мемлекеттік жалпыға міндетті стандарттарын, педагогикалық ғылым мен практиканың жетістіктерін, менеджмент, қаржы-шаруашылық қызмет негіздерін, еңбек туралы заңнаманы, еңбекті қорғау, қауіпсіздік техникасы және өртке қарсы қорғау ережелері мен нормаларын, санитарлық ережелер мен нормаларды.

**Лауазымдық жалақысы:** еңбек өтіліне қарай 84769 теңгеден 99988 теңгеге дейін.

**Конкурс өткізілетін күні мен орны:** Шығыс Қазақстан облысы, Өскемен қаласы, «Өскемен қаласының білім беру бөлімі» мемлекеттік мекемесі, Қ. Қайсенов көшесі, 10 «А» үй, 3-қабат, № 14 кабинет, телефон: 26-88-83.

**Конкурсқа қатысуға өтініш беру және қабылдау мерзімі:**

«Өскемен қаласының білім беру бөлімі» мемлекеттік мекемесі бос лауазымға орналасуға құжаттар қабылдауды хабарландыру шыққан күннен бастап жеті жұмыс күні ішінде жүргізеді.

Мекенжайы: Өскемен қаласы, индекс: 070004, Қ. Қайсенов көшесі, 10 «А» үй, 3-қабат, № 14 кабинет, телефон: 26-88-83.

**Конкурсқа қатысу үшін талап етіледі:**

1) тиісті бейін бойынша жоғары (жоғары оқу орнынан кейінгі) педагогикалық немесе өзге де кәсіптік білім немесе педагогикалық қайта даярлауды растайтын құжат;

2) педагогикалық жұмыс өтілі бес жылдан кем емес, бұл ретте соңғы екі жыл үздіксіз педагогикалық жұмыс өтілі, орта білім беру ұйымы басшысының орынбасары лауазымындағы өтілі бір жылдан кем емес;

3) педагогтің бірінші немесе жоғары біліктілік санатының немесе педагог - сарапшының, педагог - зерттеушінің, педагог - шебердің біліктілік санатының болуы (мемлекеттік қызметшілерді, педагогикалық өтілі бес жылдан кем емес жоғары оқу орындары оқытушыларының қызметкерлерін, әдістемелік кабинеттер (орталықтар) әдіскерлерін, біліктілікті арттыру жүйесін қоспағанда).

Мемлекеттік қызмет көрсету нәтижесі: қағаз түрінде.

**Конкурсқа қатысу үшін басшы лауазымына кандидат комиссиямен белгіленген мерзімде мемлекеттік қызмет алушыға мемлекеттік қызмет көрсету үшін төмендегідей құжаттар тізбесін тапсыру қажет:**

қызмет көрсетушіге:

немесе «Азаматтарға арналған үкімет» мемлекеттік корпорациясы» коммерциялық емес акционерлік қоғамы:

      1) осы Қағидаларға 3-қосымшаға сәйкес нысан бойынша өтініш;

      2) жеке басын куәландыратын құжат (сәйкестендіру үшін);

      3) білім туралы мемлекеттік үлгідегі құжаттың көшірмесі;

      4) еңбек қызметін растайтын құжаттың көшірмесі;

      5) кадрларды есепке алу жеке парағы және фото;

      6) алдыңғы жұмыс орнынан өндірістік мінездеме;

     7) қолданыстағы біліктілік санаты және ғылыми дәрежесі туралы құжаттың көшірмесі (болған жағдайда);

      8) "Денсаулық сақтау ұйымдарының алғашқы медициналық құжаттама нысандарын бекіту туралы" Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен (Нормативтік құқықтық актілерді мемлекеттік тіркеу тізілімінде № 6697 болып тіркелген) бекітілген нысан бойынша денсаулық жағдайы туралы анықтама;

      9) соттылығының жоқ екендігі туралы анықтама;

      10) сыбайлас жемқорлық сипатында қылмыс жасағаны туралы мәліметтің болуы не болмауы туралы анықтама;

      11) тестілеуден өткені туралы құжат (болған жағдайда);

      12) біліктілікті арттыру, қайта даярлау курстарынан өткені туралы құжат (болған жағдайда);

      13) білім берудегі менеджмент бойынша жетпіс екі сағаттан кем емес біліктілікті арттыру курстарынан өткенін растайтын құжат;

      14) Білім беру ұйымын дамытудың перспективалық жоспары.

Конкурсқа қатысу үшін ұсынылған құжаттардың көшірмесі жұмыс орнындағы кадр қызметімен немесе білім беру ұйымындағы жауапты қызметкермен бекітіледі және мөрімен расталады.

Ереженің 12-тармағымен қарастырылған құжаттар пакеті толық тапсырылмаған жағдайда кандидаттың конкурсқа қатысуға құжаттары қабылданбайды.

Конкурсқа қатысу үшін кандидат өзінің кәсіби жетістіктері, біліктілігін арттыру, ғылыми зерттеулер, педагогикалық тәжірибесін тарату және марапаттары туралы материалдарды Өскемен қаласының білім беру бөліміне тапсыруға құқылы.

**Қажетті ақпаратты мына мекенжай бойынша алуға болады:** Шығыс Қазақстан облысы, Өскемен қаласы, «Өскемен қаласының білім беру бөлімі» мемлекеттік мекемесі, Қасым Қайсенов көшесі, 10 «А», 3-қабат, № 14 кабинет, телефон: 26-88-83, Goruo3@edu.oskemen.kz.